ย่านนี้มาทีไรไม่อดตายจริงๆของกินเยอะมาก แต่จะหาอร่อยๆโดนๆก็ต้องเลือกกันหน่อย อย่างร้านข้าวมันไก่ตอนไหหลำนี่ก็เป็นอีกร้านที่อยากแนะนำค่ะ ร้านอยู่บริเวณสี่แยกโลตัสวังหิน ร้านอยู่ฝั่นตรงข้ามกับโลตัส เปิดร้านช่วงเย็นๆไปจนถึงตี 3 ค่ะ
เอาจริงๆตอกแรกจะกินข้าวมันไก่ สั่งมา 1 จานแล้วก็สั่งเป็นก๋วยเตี๋ยวไก่ด้วยอีกชาม พอได้มาแล้วลองชิมเสร็จปุ๊บให้แฟนกินข้าวมันไก่ ส่วนเรายึดก๋วยเตี๋ยวมากินเอง แบบว่าน้ำซุปอร่อยอ่ะ ยิ่งไก่ตุ๋นยิ่งอร่อย ส่วนข้าวมันไก่ก็อร่อยนะคะ เพียงแต่ตอนนั้นกลิ่นน้ำซุปกับรสชาติมันอร่อยติดลิ้นมากกว่าแบบว่าซดน้ำก็คล่องคอดี ใครชอบขาไก่ให้สั่งซุปเปอร์ขาไก่เด็ดมากขอบอก 